KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad Postojna

### **5293 Volčja Draga** št.: 01401-6000000212

## Z A P I S N I K

**8. redne seje Sveta Krajevne skupnosti Bukovica-Volčja Draga**, **ki je bila**

**v 1. 6. 2020 v Kulturnem domu v Bukovici**

#### Prisotni člani Sveta KS: Dušan Nemec, Irena Gregorič, Boštan Čečko, Dragan Zorn, Denis Plahuta in Srečko Špacapan.

Pri prvi točki dnevnega reda sta bila prisotna župan Tarik Žigon in Matjaž Zgonik, višji svetovalec za evropske projekte in investicije.

Sejo je vodil Dušan Nemec, predsednik Sveta KS.

**Predlagan in potrjen je bil naslednji dnevni red :**

1. Srečanje z županom – predstavitev projekta ZELENI INKUBATOR.
2. Potrditev zapisnika 7. redne seje in pregled izvrševanja sklepov.
3. Predlog sklepa o oprostitvi najemnine za najemnike v KD v času korona epidemije (glasbene šole).
4. Krajevni praznik 2020.
5. Pobude in vprašanja članov Sveta KS ter informacije.

Ad) 1

**Predstavitev projekta Zeleni inkubator**

Župan Tarik Žigon predstavi idejo o podjetniškem inkubatorju. Občina želi pomagati brezposelnim in mladim bodočim podjetnikom, ki imajo znanje, dobro idejo, nimajo pa prostora, kjer bi s projektom začeli.

Naloga občine: omogočiti prostore, kjer se lahko izvajajo delavnice o podjetništvu. Kje: predlog za prostor nad pasažo v KD (kjer so sedaj škuljači)…

K projektu se povabi lokalna podjetja (podjetnike), da bi izvajali mentorstvo in pomagali pri vzpostavljanju novih majhnih podjetij. Sodelovali bi tudi Primorskim tehnološkim parkom…

Prostor bi lahko imeli tudi za različna predavanja.

Za Škuljo bi seveda poiskali nadomestne prostore.

Občina je dala nalogo Plahuta Denisu, da pripravi idejno ureditev prostora.

Denis Plahuta je predstavil idejo, kot jo je zasnoval.

Razprava:

Dragan Zorn pove, da je nekoliko presenečen… zamisel o opremi prostora je dobra, mladi potrebujejo možnosti za začetek. Malo vsebine po njegovem še manjka. Pozna tehnološke parke…. Kdo bo vlagal v projekt? Bo šlo za izobraževanje? Tehnološki parki imajo za cilj, da mladim pomagajo razvijati svoje znanje in ustanavljati podjetja. Od kod kapital za izvedbo posameznih projektov?

Irena Gregorič se strinja, da bi bilo dobro, če bi mladi imeli možnost nekega začetka… ideja je dobra.

Matjaž Zgonik pove, da bodo določena pravila, kdo lahko dobi prostor v inkubatorju, čas bo maksimalno eno leto, sodelovali bodo mentorji…. Končni cilj je, da se v enem letu ustanovi podjetje, in da ostane v občini (obrtna cona je druga faza).

Srečko Špacapan je tudi pozitivno presenečen. Ideja je dobra, ne smemo pa pozabiti na škuljaše…. Za predavanja imamo tudi druge dvorane v Kulturnem domu.

Boštjan Čečko tudi pohvali idejo. Je pa še veliko odprtih vprašanj (kdo je (bo) skrbnik teh prostorov, kakšne bodo obveznosti uporabnikov… jim bo suport nudila občina…. Potrebna bodo natančna pravila igre.

Župan pove, da bi kandidati prišli v inkubator preko razpisa. Matjaž Zgonik bi bil skrbnik, mentorji naj bi svoje delo opravljali brezplačno.

Dušan Nemec izpostavi, da lokacija po njegovem mnenju ni prava, ideja pa je odlična. Meni, da se bodo škulhaši težko strinjali z odhodom…. Predlaga, da se poišče drug prostor, saj jih pa naši občine ne manjka.

Denis Plahuta pove, da po njegovem KD ni pravo pravo mesto za igranje škulje, razume pa problem…

Stvar ostaja odprta… Vsi prisotni so vsekakor mnenja, da je ideja dobra, in bi jo bilo potrebno na neki lokaciji izvesti.

Ad) 2

**Potrditev zapisnika 7. redne seje in pregled sklepov**

Svet KS se je seznanil s zapisnikom 7. redne seje in soglasno sprejel **SKLEP: zapisnik 7**. redne seje je sprejet. Svet se je seznanil tudi z izvrševanjem sklepov.

Ad) 3

**Sklep o oprostitvi najemnine za najemnike v KD v času korona epidemije (glasbene šole)**

Svet KS je po kratki razpravi sprejel sklep:

Šolo glasbe in umetnosti OZLINKA, Enota zavoda Bukovica in Šolo petja in glasbe Barbare Šinigoj, Vogrsko 135b se oprosti plačila najemnine za najete prostore v Kulturnem domu za čas korona epidemije in sicer od 16. marca (začetek prepovedi pouka) do 31. maja 2020 (konec epidemije, začetek pouka).

Izda se torej račun za polovico marca (polovica mesečne najemnine), za april in maj se računov na izda. Za naprej (junij) se račune izdaja, kot je v pogodbi.

Predhodno se preveri, kako je z dosedanjimi plačili obeh najemnikov.

Ad) 4

**Krajevni praznik**

Če bodo razmere glede korona virusa ugodne, bo letos praznovanje 19. septembra.

Srečko Špacapan je povedal, da zaradi zdravja ne more več voditi celotne organizacije, zato prosi, da zadevo vodi nekdo drug.

Dušan Nemec predlaga, da stvar izpeljemo skupno, kot ekipa, vsak prevzame določene obveznosti.

Poskrbi se za ansambel, dogovori se s pevci ter z Adrijano (Kričači). Dramska skupina pripravlja igro, ki bi lahko bila v petek, seveda je vse še stvar dogovora…

S pevci se dogovori Irena Gregorič, Dušan Nemec poišče ansambel, Srečko Špacapan pokliče Adrijano Černic Lazić… Dragan Zorn bo pripravil vabila. Ohrani se spomin na jubilante (diplome poskrbi Stanko Šemrl). Pohod na sv. Ot naj organizirajo borci. Za vodenje prireditve se najprej vpraša Ireno Rovan (Boštjan Čečko). Potrebno poiskati ponudnika hrane in organizirati strežbo. Mogoče se izvede tek (Plahuta Denis….)…? Škulje, balinanje ostaneta.

Ad) 5

**Vprašanja in pobude članov Sveta KS ter informacije**

* 1. Srečko Špacapan je vprašal glede svečomata na pokopališču. Dušan pove, da je on dovolil postavitev, potrebno je še podpisati pogodbo. Svet KS je določil, naj bo pogodba za obdobje petih (5) let.
  2. Dolžniki najemnine za grobove: računovodstvo se prosi za ponovni izpis sedanjega stanja.
  3. Predsednik pove, da je glede prekopa grobov dosežen dogovor z vsemi tremi strankami (Keber, Klobučar in Krpan). Dva groba bosta prekopana in prestavljena na drugo mesto, eden pa iz dvojnega spremenjen v enojnega.
  4. Predlog za tlakovanje pokopališča in ureditev klančine: pridobi se ponudbe in pripravi finančna konstrukcija projekta.
  5. Na pokopališču manjkajo zalivalke za vodo. Svet KS je sprejel sklep o nakupu novih zalivalk (8 kom.).
  6. Predsednik pove, da je bil proračun občine sprejet dopisno. V pripravi je pripravljen že rebalans, ki pa najbrž ne bo dobil podpore svetnikov.
  7. Srečko Špacapan in Dušan Nemec sta opravila ogled po KS in pripravila popis manjših del in potreb za prihodnje mesece.
  8. V proračunu občine je predvidena izvedba ograje v Bukovici pri Batističu? Večina članov sveta meni, da je predlagana investicija neupravičena.

Zapisnik napisal Predsednik Sveta KS

Stanko Šemrl Dušan Nemec